Държавен вестник, бр. 9, 2025 г., стр. 17

БРОЙ  9	
Д Ъ Р Ж А В Е Н  В Е С Т Н И К 	
СТР.  17  
НЕОФИЦИАЛЕН РАЗДЕЛ
ДЪРЖАВНИ ВЕДОМСТВА, 
УЧРЕЖДЕНИЯ, ОБЩИНИ
И СЪДИЛИЩА
МИНИСТЕРСТВО 
НА ОКОЛНАТА СРЕДА И ВОДИТЕ
ЗАПОВЕД № РД-1074
от 18 декември 2024 г.
На основание чл. 39 във връзка с чл. 33, 
ал. 1 от Закона за защитените територии 
(ЗЗТ) и предложение на Столичната община 
за обявяване на защитена територия (писмо с 
вх. № 08-00-275/14.03.2022 г. на Министерството 
на околната среда и водите – МОСВ) с цел 
опазване на: листнат мъх – синеещ леукобриум 
(Leucobryum glaucum), с високо природозащитно 
значение и неговото местообитание в земли­
щето на с. Лозен, Столична община, област 
София-град, с оглед уязвимостта на популация­
та в горепосоченото землище, както и на друг 
консервационно значим вид мъх – Aulacomnium 
androgynum, включен в Червената книга на 
Република България с категория „застрашен“:
1. Обявявам защитена местност „Половрак“ 
в землището на с. Лозен, Столична община, 
област София-град, с площ 94,580 дка. 
2. Защитената местност включва поземлен 
имот с идентификатор 44063.6235.105 съгласно 
кадастралната карта и кадастралните регистри 
(КККР) за землището на с. Лозен, район „Пан­
чарево“, Столична община, област София-град, 
с площ 94,580 дка.
3. В границата на защитената местност се 
забранява:
3.1. строителство, с изключение на под­
дръжка и ремонт на съществуващи обекти и 
съоръжения;
3.2. поставяне на преместваеми обекти;
3.3. промяна на предназначението и начина 
на трайно ползване на територията;
3.4. залесяване;
3.5. складиране на дървен материал;
3.6. извеждане на сечи в подотдел 520-о и 
извеждане на сечи, които водят до намаляване 
на склопеността на гората под 0,8 % в подотдели 
520-и, 520-т, 521-ж съгласно Горскостопанския 
план на ТП ДГС „София“ от 2019 г., с изклю­
чение случаите при потушаване/ограничаване 
на възникнали пожари, на принудителни и 
санитарни сечи в случаи при повреди над 
50 % от запаса на насажденията, при извеж­
дане на технически сечи за поддържане на 
съществуващата инфраструктура, както и за 
премахване на единични дървета, създаващи 
опасност за посетителите;
3.7. разораване и обработка на почвената 
повърхност, земно-изкопни дейности, архео­
логически разкопки, както и други дейности, 
които водят до изменение на естествените 
характеристики на терена и унищожаване на 
индивиди от видовете – предмет на опазване, с 
изключение на такива, насочени към подобря­
ване на биологичното състояние на видовете и 
подобряване на природозащитното състояние 
на местообитанието им;
3.8. използване на машинна техника при 
извоз на добитата дървесина;
3.9. бивакуване, палене на огън и опожаря­
ване на растителността;
3.10. търсене, проучване и добив на под­
земни богатства;
3.11. замърсяване с отпадъци;
3.12. паша;
3.13. движение и престой на моторни 
превозни средства (МПС), включително на 
високопроходими МПС, АТВ и мотоцикле­
ти, с изключение на движение при бедствия, 
извънредни ситуации и за провеждане на 
противопожарни, аварийни, контролни, охра­
нителни и спасителни дейности, дейности по 
поддръжка на съществуващи инфраструктурни 
съоръжения, както и с цел осигуряване на 
достъпа на лица със специални потребности 
и обслужване нуждите на манастира;
3.14. внасяне на неместни растителни и 
животински видове.
4. Пълният опис на координатите на точките 
на границата на защитена местност „Половрак“ 
в координатна система БГС 2005 (кадастрална) 
e съгласно приложението, представляващо не­
разделна част от настоящата заповед. Описът 
се съхранява и е на разположение в МОСВ и 
в Регионалната инспекция по околната среда 
и водите – София (РИОСВ – София).
5. След влизане в сила на настоящата запо­
вед РИОСВ – София, да предприеме необхо­
димите действия по отразяване на защитената 
територия в КККР за землището на с. Лозен, 
Столична община, област София-град.
6. Защитената местност да се впише в Дър­
жавния регистър на защитените територии 
при МОСВ.
Нарушителите на тази заповед се наказват 
съгласно административнонаказателните раз­
поредби на Закона за защитените територии.
На основание чл. 43 от ЗЗТ заповедта да 
се обнародва в „Държавен вестник“.
Заповедта може да бъде обжалвана по реда 
на Административнопроцесуалния кодекс пред 
Върховния административен съд в едномесечен 
срок от обнародването є в „Държавен вестник“.
Министър: 
П. Димитров